Aalborgs Stifts Adresseavis, 1825-08-08
Gouverneuren af Nord=Holland har ved Aabningen af Stændernes Møde i denne Provinds den 5te Juli, holdt en lang Tale, hvori han udbredte sig over Agerdyrkning, Handel, Skibsfart og Jndustrie og i Særdeleshed over de Ødelæggelser, som Oversvømmelserne den 4de og 5te Marts havde foraarsaget. - Ved Søestorme, sagde han blandt andet, ere i Vinter over 3000 europæiske Fartøier gaaede til Grunde. Ved Aarets Begyndelse 1824 befandt sig i min Provinds 64 til Handel med Ostindien brugbare Skibe, som tilsammen havde en Drægtighed af 12345 Læster, og hvoraf de 30 tilhørte Amsterdam; flere af disse Skibe ere enten ved Skibbrud gaaede til Grunde, eller blevne ubrugbare. Herpaa beklagede Statholderen sig over Handelens Aftagende i Amsterdam, Rotterdam, o. s. v. Jndførselen i de første Havne var i Aaret 1824 10,000 Baller Kaffe, 8000 Kister Thee, 10,000 Fade og 7000 Baller, Tobak, 4000 Baller Bomuld og 5000 amerikanske Huder mindre end i Aaret 1823. Handelen og Skibsfarten, vedblev Gouverneuren, er i Almindelighed, naar Man sammenligner Aaret 1824 med Aaret 1823, aftagne i hele Holland, men i Særdeleshed i Amsterdam. Adskillige gamle Handelsgrene ere ganske gaaede ud, og Tabet kuns erstattet ved nogle saa nye. - Kjøbmændenes Mod er sjunket; store, tilforn ved Handelen erhvervede Rigdomme, blive anvendte paa betydelige Foretagender, som vel frembyde hurtigere og større Fordele, men stemme kuns slet overeens med den sande Handelsaand. Herpaa gik Taleren over til Rotterdam, og sagde, at Handelen i denne Stad havde ligeledes i det Hele ingen Fremskridt gjort. Vedvarende lave Priser og mislykkede Speculationer havde betaget Handelstanden alt Haab om Fordeel. Staden Dortrechts Handel, hedte det videre, ligger ganske. - Tømmerhandelen er den eneste Næringsvei, af hvilken Man endnu kan haabe noget. Denne Handelens Aftagende har tildraget sig Kongens faderlige Opmærksomhed, som Stifter af det oprettede Handelselskab. J den Overbeviisning, at Kjøbmændenes Mod igjen vil blive oplivet, at Man maa forlade de gamle Veie og vælge nye, har Hs. Majestæt forenet sine egne Midler med mange andres og stiftet hiint Selskab, hvis velgjørende Jndflydelse overalt vil udbrede Liv, Lykke og Velstand. Dette store og ædle Exempel har strax i Begyndelsen derved opnaaet sin Hensigt at alle igjen har faaet nyt Mod, og Virksomhed har overalt indfundet sig, om endog de egentlige Resultater af dette Foretagende ere en sildigere Tid forbeholdne. Derved er ogsaa Oprettelsen af et Selskab kommen i Gang, der har ifinde at befordre Hvalsiskefangsteen tilligemed nok et Selskab, hvis Hensigt er at bygge Skibe, og paa alle Verffter bygger Man nu Skibe, saa at Man kan haabe, at Handel og Skibsfart igjen vil erholde sin gamle Glands i Nederlandene. - Gouverneuren gik herpaa over til Agerbruget, der ligeledes befinder sig i en svækket Tilstand, men som dog imidlertid giver mere trøstende Udsigter. Nord=Hollands Forfatning er i Sammenligning med andre Provindsers i Kongeriget mindre trykkende: denne Provindses Jordbund er sældeles passende til Qvægavl, og Ost og Smør finde daglig meere Afsætning, medens dette er det modsatte Tilfælde med alle Agerbrugets øvrige Frembringelser.